Pasisir Wates

Pasisir Wates inggih menika salah satunggaling papan wisata ing Kabupatèn Rembang. Tepatipun ing Dhusun Wates, Desa Tasikharjo, Kacamatan Kaliori, Kabupatèn Rembang, Propinsi Jawa Tengah. Akses menyang Pasisir Wates cukup gampang, amarga lokasi kasebut kasedhiya ing Google Maps.

Lokasi Pasisir Wates ora pati adoh saka pusat kutha Rembang, mung watara 7,4 kilometer kanthi wektu tempuh watara 15 menit. Wisatawan sing teka bisa nggunakake dalan Rembang-Tuban Panturan. Kejaba iku uga ana papan rambu-rambu sing bakal nggampangake pengunjung nalika teka ing Pasisir Wates.

Daya tarik pantai iki yaiku pasir putih sing dawa lan ana alas cemara. Kajaba iku, wit-witan cemara dihias nganggo aksesoris werna-werni sing digawe saka ban bekas.

Kahanan umum 
Turis sing tumeka ing Pasisir Wates mung kudu mbayar karcis wisata Rp. 5.000. Kajaba iku, ana tambahan biaya parkir, ya iku Rp. 3.000 kanggo kendaraan roda loro, Rp 4.000 kanggo mobil, Rp. 10.000 kanggo kendaraan Elf, lan Rp. 20.000 kanggo rombongan bis. Wisata Pasisir Wates bukak saben dina saka jam 06.00-18.00 WIB.

Pengunjung sing teka ing Pasisir Wates bisa nyabrang menyang Pulo Gede, yaiku pulo sing duweni pasir putih. Kanggo nyabrang menyang Pulo Gede, pengunjung bakal dikenani biaya tambahan kanthi tarif mulai saka Rp. 300.000-Rp. 400.000 kanggo sak puteran. Perjalanan menyang Pulo Gede udakara 4,3 kilometer kanthi prau. Ing pulo iki, pengunjung bisa nyilem, snorkeling, lan uga bisa digunakake minangka papan kanggo njupuk foto pre-wedding.Pasisir Wates uga nduweni sarana umum, kayata mushola, parkir, warung makan, gazebo lan spot foto sing menarik. Wisata Pasisir Wates ngrembaka wiwit taun 2016, nanging wiwit dibukak kanggo kunjungan wisata ing taun 2017. Cacahing pengunjung saben sasi watara 70-100 ewu, pengunjung uga mundhak saben taun. Wisata Pasisir Wates dikelola dening Kadet Pasisir Laskar Benowo.

Rujukan

Pranala jaba 
Akun media sosial resmi Pasisir Wates, pantaipasirputihwates.

Papan wisata ing Jawa Tengah
WikiPlesir